b'\n_START_ARTICLE_\nLorem ipsum\n_START_SECTION_\nZgodovina\n_START_PARAGRAPH_\nLorem ipsum se uporablja \xc5\xbee vse od leta 1500, ko ga je uporabil neznani tiskar, ko je natisnil vzor\xc4\x8dno knjigo. Ne samo, da je pre\xc5\xbeivel 500 let, temve\xc4\x8d se je nespremenjen tudi uspe\xc5\xa1no uvedel v ra\xc4\x8dunalni\xc5\xa1kem oblikovanju. Mno\xc5\xbei\xc4\x8dna uporaba se je pri\xc4\x8dela leta 1960 z izdajo Letraset sheets, ki je vsebovala Lorem ipsum, v zadnjem \xc4\x8dasu pa z izdajo namiznih aplikacij, kot sta Aldus PageMaker ter Adobe InDesign. \xc4\x8ceprav je Lorem Ipsum videti kot naklju\xc4\x8dno besedilo, njegove korenine dokazujejo ravno nasprotno. Besedilo izvira iz latinske literature pribli\xc5\xbeno leta 45 pred na\xc5\xa1im \xc5\xa1tetjem. Njegov avtor je znani rimski govorec Cicero, ki je to besedilo objavil v knjigi\xc2\xa0\xc2\xbbde Finibus Bonorum et Malorum\xc2\xab\xc2\xa0(Skrajnosti dobrega in zla). Najditelj tega citata v Cicerovem tekstu je bil Richard McClintock, profesor latin\xc5\xa1\xc4\x8dine na univerzi Hampden-Sydney College v Virginii. Znani stavek Lorem ipsum dolor sit amet je sestavil iz vsebine dveh poglavij Cicerove knjige v sekcijah 1.10.32 in 1.10.33.\n_START_SECTION_\nUporaba\n_START_PARAGRAPH_\nLorem ipsum se uporablja, da ne zamoti bralca s tekstom z vsebino, medtem ko gleda samo postavitev in obliko strani. Besedilo zaradi postavitve deluje na pogled bolj podobno tekstu z vsebino kot vstavljanje besed\xc2\xa0\xc2\xbbTu je besedilo tu je besedilo tu je besedilo tu je besedilo ...\xc2\xab.'